Εκτίμηση της διατροφικής πρόσληψης πρωτεΐνης, ενέργειας, νατρίου και της συμμόρφωσης με τη Μεσογειακή Διατροφή σε ασθενείς με Χρόνια Νεφρική Νόσο (Σταδίου 3-5)
Creators: name: Ανδρεοπούλου, Δήμητρα Γεωργίου
Publisher: name: Aristotle University of Thessaloniki
Year: 2023
Subjects: Χρόνια Νεφρική Νόσος
Ενέργεια
Πρωτεΐνη
Νάτριο
Μεσογειακή διατροφή
Σαρκοπενία
Δυσθρεψία
Ποιότητα ζωής
Chronic kidney disease
Energy
Protein
Sodium
Mediterranean diet
Sarcopenia
Malnutrition
Quality of life

description: Εισαγωγή: Η ΧΝΝ συνδέεται με πολλές παθολογικές καταστάσεις, όπως η υπέρταση, τα καρδιαγγειακά νοσήματα και ο σακχαρώδης διαβήτης, διαμορφώνοντας ένα πλαίσιο στο οποίο το άτομο έχει να διαχειριστεί τόσο σωματικά δύσκολες καταστάσεις όπως η σαρκοπενία, η δυσθρεψία, όσο και ψυχικές δυσκολίες όπως η κατάθλιψη και το άγχος. Η κατάλληλη διαιτολογική προσέγγιση αποτελεί δυνατό όπλο στην διαχείριση της νόσου, με ιδιαίτερη έμφαση να δίνεται στην πρόσληψη ενέργειας, πρωτεΐνης, νατρίου, καλίου και φωσφόρου. Υλικό και μέθοδος: Κύριος σκοπός της παρούσας μελέτης αποτελούσε η παρατήρηση των διατροφικών συνηθειών των ασθενών με ΧΝΝ σταδίου 3-5 και η διερεύνηση της συσχέτισης των διατροφικών συνηθειών με την ύπαρξη διατροφικού κινδύνου, σαρκοπενίας και με την ποιότητα ζωής. Στην παρούσα μελέτη παρατήρησης συμπεριλήφθηκαν 102 ασθενείς με ΧΝΝ σταδίου 3 έως 5 συμπεριλαμβανομένου και ατόμων που υποβάλλονταν σε αιμοκάθαρση. Πραγματοποιήθηκε εκτίμηση της διαιτητικής πρόσληψης ενέργειας, πρωτεΐνης και νατρίου μέσω ερωτηματολογίου συχνότητας κατανάλωσης τροφίμων (Food Frequency Questionnaire, FFQ) και για την αξιολόγηση του βαθμού προσκόλλησης στη Μεσογειακή Διατροφή χρησιμοποιήθηκε ο δείκτης MedDiet Score. Επιπλέον, χρησιμοποιήθηκαν τα ερωτηματολόγια SARC-F-5, MUST και SF-36. Αποτελέσματα: Ο συνολικός πληθυσμός του δείγματος ήταν 102 άτομα [74 άντρες (72,5%) και 28 γυναίκες (27,5%)]. Το 58,8% των συμμετεχόντων υποβάλλονταν σε αιμοκάθαρση και o γενικός επιπολασμός της δυσθρεψίας ήταν 16,7% και της σαρκοπενίας 19,6%. Δεν εντοπίστηκαν μεγάλες διαφορές ανάμεσα στα στάδια της ΧΝΝ και των μελετώμενων βασικών παραμέτρων (δυσθρεψία, σαρκοπενία, MedDiet Score, QoL) και δεν παρατηρήθηκε κάποια στατιστικά σημαντική διαφορά μεταξύ τους. Από την άλλη, οι αναλύσεις που πραγματοποιήθηκαν διαχωρίζοντας τους συμμετέχοντες σε αυτούς που υποβάλλονται σε αιμοκάθαρση και αυτούς που δεν υποβάλλονται έδειξαν ότι οι πρώτοι σημείωσαν χαμηλότερο MedDiet Score=35,5 (IQR: 8) σε σχέση με τους υπόλοιπους MedDiet Score=40 (IQR: 9) (p&lt;0,001). Οι ασθενείς που βρέθηκαν να διατρέχουν υψηλό κίνδυνο δυσθρεψίας είχαν χαμηλότερο σκορ QoL [QoL=45 (IQR: 41,1)] σε σχέση με αυτούς που είχαν χαμηλό ή μέτριο κίνδυνο δυσθρεψίας [QoL=60,5 (IQR: 17,6) και QoL=65,2 ± 6,4 αντίστοιχα] p&lt;0,001. Συζήτηση: Οι ασθενείς με ΧΝΝ παρουσίασαν σημαντική έλλειψη συμμόρφωσης με τις διατροφικές οδηγίες για την πρόσληψη ενέργειας και πρωτεΐνης, ενώ αυξημένος ήταν ο κίνδυνος δυσθρεψίας και σαρκοπενίας με αρνητικές συνέπειες στην ποιότητα ζωής τους.
description: Background: CKD is associated with many pathological conditions, such as hypertension, cardiovascular diseases and diabetes. Individuals with CKD, may also develop sarcopenia, malnutrition, and symptoms of depression and anxiety. Therefore, appropriate dietary management is necessary to prevent adverse CKD- associated health outcomes, with energy intake, protein, sodium, potassium and phosphorus having a key role in the patients dietary care. Sources and methodοlogy: The aim of this study was to observe the eating habits of patients with CKD stage 3-5, and to investigate the relationship between their eating habits and nutritional risk, sarcopenia and quality of life (QoL). 102 patients with CKD in stage 3-5; including those undergoing hemodialysis, were included in the present observational study. Energy intake, protein and sodium were assessed via food frequency questionnaire (FFQ), and the MedDiet Score was used to assess the extent of adherence to the Mediterranean Diet. In addition, the SARC-F-5, the MUST, the SF-36 questionnaires were used. Results: The total sample was 102 participants [including 74 men (72,5%) and 28 women (27,5%)]. The 58,8% of the participants were on dialysis and the overall prevalence of malnutrition and sarcopenia was 16,7% and 19,6%, respectively. Τhere were no significant differences between the different stages of CKD. Likewise, concerning the primary outcomes; malnutrition, sarcopenia and MedDiet Score, there were not statistically significant differences between the stages of CKD. Additionally, participants in hemodialysis, compared to those with no hemodialysis, had a statistically significantly (p&lt;0,001) lower MedDiet Score [35,5 (IQR: 8) towards 40 (IQR: 9)]. Patients with a high risk of malnutrition had a lower QoL score [QoL=45 (IQR: 41,1)] than those at low or moderate risk of malnutrition [QoL=60,5 (IQR: 17,6) and QoL=65,2 ± 6,4 respectively] p&lt;0,001. Discussion: Patients with CKD showed a significant lack of compliance with dietary guidelines for energy and protein intake, while the risk of malnutrition and sarcopenia was increased with negative consequences on their quality of life.